Այն ժամանակից ի վեր, ինչ ստեղծեցինք մեր ամսագրի «Թանգարանային լռություն» խորագիրը, ուզում էի անպայման անդրադառնալ Մարտիրոս Սարյանի տուն-թանգարանին: Սակայն Սարյան 3 խորհրդանշական հասցեով տունը վերանորոգման մեջ էր, իսկ ցուցադրությունը ժամանակավորապես տեղափոխվել էր Մատենադարան: Մինչդեռ Սարյանին պետք էր հանդիպել իր տանը, այն սենյակներում, որտեղ ապրել էր, այն արվեստանոցում, որտեղ աշխատել էր, որտեղ իր բազում հյուրերին էր ընդունել: